Στουτγκάρδη

Η **Στουτγκάρδη** () ή αλλιώς *Στουτγάρδη*, είναι πόλη της Γερμανίας και βρίσκεται στο νότιο τμήμα της χώρας. Είναι η πρωτεύουσα του ομόσπονδου κρατιδίου της Βάδης-Βυρτεμβέργης (συνολικής εκτάσεως 36.000 τ.χλμ. και πληθυσμού 11 εκ.) με πληθυσμό περίπου 597.939 κατοίκους (Δεκ. 2012), ενώ αν συμπεριληφθούν και τα προάστια ο πληθυσμός της φθάνει τα 5.300.000. Είναι η έκτη μεγαλύτερη πόλη της Γερμανίας. Η πόλη είναι χτισμένη σε μια εύφορη κοιλάδα και περιβάλλεται από δάση και αμπελώνες. Βρίσκεται ανατολικά του Μέλανα Δρυμού, στο οροπέδιο της Σουαβίας *(Schwaben)* και τη διασχίζει ο ποταμός Νέκαρ.

## Δημογραφικά στοιχεία

Ο πληθυσμός της Στουτγάρδης μειώθηκε σταθερά μεταξύ 1960 (637.539) και 2000 (586.978). Στη συνέχεια, τα χαμηλά επίπεδα ανεργίας και οι ελκυστικές ευκαιρίες δευτεροβάθμιας εκπαίδευσης οδήγησαν σε ανανεωμένη αύξηση του πληθυσμού, που τροφοδοτήθηκε ιδιαίτερα από νέους ενήλικες από την πρώην Ανατολική Γερμανία. Για πρώτη φορά εδώ και δεκαετίες, το 2006 υπήρχαν επίσης περισσότερες γεννήσεις στην πόλη παρά θάνατοι. Τον Απρίλιο του 2008 καταγράφηκαν 590.720 κάτοικοι στην πόλη.

## Το αυτοκίνητο σαν βάση της οικονομίας
thumb|299x299px|Το παλιό κάστρο της Στουτγκάρδης
Η Στουτγκάρδη αποτελεί από το 1886 το σημαντικότερο κέντρο δραστηριοτήτων της γερμανικής αυτοκινητοβιομηχανίας και των προμηθευτών της. Στη Στουτγκάρδη μεγαλούργησαν μία σειρά από επιχειρήσεις, όπως η Robert Bosch GmbH, (1886) η "Daimler-Motoren-Gesellschaft", (DMG) που ιδρύθηκε το 1890, Behr GmbH & Co. KG, (1905) MAHLE GmbH, (1920) αργότερα οι εταιρείες Mercedes-Benz (1926), Porsche GmbH, (1931) και Porsche KG. (1937) 

Ένας από τους 2 πρωτεργάτες στη δημιουργεία του αυτοκινήτου στη Γερμανία ήταν ο Γκότλιμπ Ντάιμλερ, (1834 - 1900) ο οποίος ξεκίνησε το 1886 τις πρώτες του τεχνολογικές δημιουργίες στο "Bad Cannstatt", προάστιο της Στουτγκάρδης. Μετά απο μία καταστροφική πυρκαγιά το 1903, οι εγκαταστάσεις της εταιρείας "Daimler-Motoren-Gesellschaft", (DMG) μεταφέρθηκαν στο προάστιο της Στουτγκάρδης, "Untertürkheim", το πλησιέστερο στο Bad Cannstatt. O δεύτερος πρωτεργάτης στη δημιουργία του αυτοκινήτου στη Γερμανία ήταν ο Καρλ Μπεντς, (1844 - 1929) ο οποίος ξεκίνησε επίσης το 1886 τις πρώτες του τεχνολογικές δημιουργίες στο Ladenburg σήμερα προάστιο του Μανχάιμ. Όταν μερικά χρόνια αργότερα, (1926) οι δύο εταιρείες Mercedes και Benz προχώρησαν σε συγχώνευση, προτιμήθηκε σαν έδρα της Mercedes-Benz η Στουτγκάρδη και το προάστιο της Untertürkheim. 

Το Mercedes-Benz World άνοιξε το 2006 και είναι το κέντρο πελατών του Ομίλου Mercedes-Benz στη Στουτγκάρδη-Bad Cannstatt. Αποτελείται από το νέο Μουσείο Mercedes-Benz - το Κέντρο Mercedes-Benz, βρίσκεται δε ακριβώς μπροστά από την κύρια πύλη του εργοστασίου της Mercedes-Benz Untertürkheim. Το μουσείο (3.500 m²) είναι με απόσταση ο μεγαλύτερος μαγνήτης επισκεπτών στη Στουτγάρδη, μέχρι το 2018 το είχαν επισκεφθει περισσότεροι από εννέα εκατομμύρια ενδιαφερόμενοι από περισσότερα από 190 χώρες.  

Σήμερα στις εγκαταστάσεις της Στουτγκάρδης, (Stuttgart-Untertürkheim) παραμένει η διοίκηση της "Mercedes-Benz Group AG", και η κατασκευή κινητήρων, βενζίνης / πετρελαίου. Το τμήμα όμως σχεδιασμού και εξέλιξης αμαξωμάτων της Mercedes-Benz, (Stilistik / Karosserieentwicklung) βρίσκεται στο Ζίντελφινγκεν. 

Ο Φέρντιναντ Πόρσε, (1875-1951) εργάσθηκε στη Στουτγκάρδη από το 1920 μέχρι το 1930 για τη Mercedes-Benz, και όταν αποφάσισε να γίνει ελεύθερος επαγγελματίας, -ανοίγοντας το περίφημο γραφείο μελετών, (Porsche GmbH) προτίμησε την Kronenstrasse 24, στη Στουτγάρδη. Εδώ ξεκίνησε το 1934, η μελέτη για το Σκαθάρι της Volkswagen.

Το γραφείο μελετών Porsche GmbH είχε γύρω από τον Ferdinand Porsche, 9 ικανότατα στελέχη που μπορούν να ανταπεξέλθουν στη δύσκολη εργασία που τους ανατέθηκε. Έτσι διερευνήθηκαν από το γραφείο δυνατότητες και πιθανές λύσεις για την υλοποίηση ενός μοντέρνου, οικονομικού αυτοκινήτου χαμηλού κυβισμού, με κινητήρα και κίνηση πίσω. H κατασκευή πρωτοτύπων για το Porsche Typ 60 ξεκίνησε με τα 3 δοκιμαστικά οχήματα "V3", και ακολούθησαν οι δύο προκαταρτικές σειρές παραγωγής W 30 και W 38. (Vorserie) Τα πρώτα 3 δοκιμαστικά οχήματα, (Versuchsserie V3) κατασκευάσθηκαν το 1935-36 στο γκαράζ της βίλας του Φέρντιναντ Πόρσε στην οδό Feuerbacher Weg 48/50, στο προάστιο "Killesberg" της Στουτγκάρδης.  Τα αρχικά 30 πρωτότυπα, (Vorserie W 30) κατασκευάσθηκαν το 1936-37 στο Ζίντελφινγκεν, από την εταιρεία Mercedes Benz για λογαριασμό του γραφείου μελετών "Porsche GmbH". Η τρίτη και τελευταία σειρά πρωτοτύπων, (Vorserie W 38) κατασκευάσθηκε το 1937-38 στην εταιρεία κατασκεής αμαξωμάτων Reutter, (Stuttgart-Zuffenhausen) είχε εμφανή σημεία εξωτερικής διαφοροποίησης, πλησιάζοντας την τελική μορφή του οχήματος, και χρησιμοποιήθηκε σαν παραστατικό υπόδειγμα στα εγκαίνια του εργοστασίου στο Wolfsburg. 

Ο λόγος που ο Ferdinand Porsche αποφάσισε την ίδρυση της "Porsche KG" στο προάστιο "Stuttgart-Zuffenhausen" το 1937, είναι ότι στον δρόμο από αυτο προς τις εγκαταστάσεις της Mercedes-Benz στο "Stuttgart-Untertürkheim", βρίσκονται οι περισσότεροι προμηθευτές της γερμανικής αυτοκινητοβιομηχανίας: Robert Bosch GmbH, (υδραυλικά / ηλεκτρικά εξαρτήματα) Behr GmbH & Co. KG, (ψύξη κινητήρα) MAHLE GmbH. (εσωτερικά εξαρτήματα κινητήρων)  Για τον Σεπτέμβριο του 1939 προαναγγέλθηκε ο αγώνας Berlin-Rom, ο οποίος τελικά δεν πραγματοποιήθηκε. Ο Ferdinand Porsche κατασκεύασε 3 οχήματα συμμετοχής, εγκαινιάζοντας έτσι τις εγκαταστάσεις στο Stuttgart-Zuffenhausen, λίγο μετά την περάτωση του χτισίματος τους. Τα 3 οχήματα επιδόσεων, τα οποία είχαν τον κωδικό VW Typ 60 K 10 / Porsche Typ 64, χρησιμοποίησαν το πλαίσιο από το Σκαθάρι (αυτοκίνητο) της Volkswagen, με επικαθούμενο αμάξωμα από αλουμίνιο, και χαμηλό αεροδυναμικό συντελεστή με cw-Wert στα 0,385. 

Το 1950 άρχισε η συναρμολόγηση της Porsche 356, (1950-65) στις εγκαταστάσεις της εταιρείας στο Stuttgart-Zuffenhausen, ενώ ήδη 500 αμαξώματα περίμεναν στο διπλανό κτήριο, στην εταιρεία κατασκευής αμαξωμάτων Reutter, μισοέτοιμα. Το Porsche 356 είναι ένα όχημα που στηρίζεται στην τεχνολογία του VW Käfer, (ανάρτηση-σασμάν-κινητήρας) έχει όμως ένα άλλο πλαίσιο με μεταξόνιο στα 210 cm, ένα επικαθήμενο αμάξωμα από χάλυβα, και χαμηλότερη τιμή αεροδυναμικού συντελεστή. (cw-Wert 0,31-0,365) Αναλυτικότερα, δημιουργήθηκαν 3 τύποi αμαξώματος, (Coupé/Roadster/Speedster) σε 3+1 σειρές τεχνολογικής μετεξέλιξης: από την αρχική σειρά Porsche 356, (1950-55) 7627 οχήματα, από τη σειρά 356 Α, (1955-59) 21.045, από τη σειρά 356 B, (1959-63) 30.063, και από την τελική σειρά 356 C (1963-65) 16.668 οχήματα. 

Το Μουσείο Porsche είναι ένα εργοστασιακό μουσείο της εταιρείας "Dr. Ing h.c. Η F. Porsche AG" βρίσκεται στην Porscheplatz, τoυ Stuttgart-Zuffenhausen. Το νέο κτίριο του μουσείου άνοιξε για το κοινό στις αρχές του 2009, και μετά απο 30 μήνες είχε περισσότερους απο ένα εκατομμύριο επισκέπτες. Κατατάσσεται στη δεύτερη θέση μεταξύ των μουσείων με τις περισσότερες επισκέψεις στη Στουτγάρδη μετά το Μουσείο Mercedes-Benz.   

## Αθλητισμός
Η πόλη είναι γνωστή για την ποδοσφαιρική της ομάδα «ΦφΜ Στουτγκάρδη» ().

## Αξιοθέατα

Αρχείο:Neues Schloss.jpg|Άποψη της πόλης
Αρχείο:S-wilhelmspalais.jpg|Το παλάτι του Γουλιέλμου Β', τελευταίου βασιλιά της Βυρτεμβέργης
Αρχείο:MercedesMuseumStuttgart.JPG|Το μουσείο της Mercedes-Benz
Αρχείο:Stuttgart Rathaus01.JPG|Το δημαρχείο της Στουτγκάρδης
Αρχείο:Solitude pan-pjt.jpg|Το κάστρο Ζολιτούντε (Solitüde) 
Αρχείο:Stuttgart TV tower at night.jpg|Ο πύργος της τηλεόρασης (Fernsehturm, Φέρνζετουρμ)
Αρχείο:Stuttgart Schlossplatz Nacht new.jpg|Η Σλόσπλατς, (Schlossplatz στα γερμανικά), η κεντρικότερη πλατεία της πόλης


thumb|center|1030px|Άποψη της πόλης το βράδυ.

## Παραπομπές


## Εξωτερικοί σύνδεσμοι

*
Κατηγορία:Πόλεις της Γερμανίας